ทบ.แจ้งเคลื่อนย้ายยุทโธปกรณ์โชว์งานวันเด็ก 6 ม.ค. เวลา 11.00-12.00 น.
ทบ.แจ้งเคลื่อนย้ายยุทโธปกรณ์จัดแสดงงานวันเด็กแห่งชาติ ในวันที่ 6 มกราคมนี้ เวลา 11.00-12.00 น. ขออภัยในความไม่สะดวกด้านการจราจร เชิญชวนครอบครัวเที่ยวงานวันเด็กในกองทัพพ.อ.หญิงศิริจันทร์ งาทอง รองโฆษกกองทัพบก เปิดเผยว่า กองทัพบกจะทำการเคลื่อนย้ายอาวุธยุทโธปกรณ์หลายประเภท เพื่อนำไปจัดแสดงในงานวันเด็กแห่งชาติประจำปี 2554 โดยในวันที่ 6 มกราคมนี้ เวลา 11.00-12.00 น. จะเคลื่อนย้ายเฮลิคอปเตอร์ทางอากาศ จากศูนย์การบินทหารบก จ.ลพบุรี ไปที่กองบัญชาการกองทัพบก ถ.ราชดำเนินนอก กทม. จากนั้นเวลา 19.00-22.00 น. เคลื่อนย้ายรถกู้ฉุกเฉิน รถสายพานอเนกประสงค์ และรถไฟฟ้าส่องสว่าง จากหน่วยทหารใน จ.ราชบุรี และเคลื่อนย้ายปืนใหญ่ รถถัง และรถบรรทุกที่ใช้ทางการทหาร จากหน่วยในพื้นที่เขตดุสิต เขตพระนคร เขตบางซื่อ และเขตหลักสี่ โดยผ่านเส้นทางสี่แยกเทิดดำริ สี่แยกเกียกกาย สี่แยกสะพานแดง ถ.พระราม 5 ไปที่กองบัญชาการกองทัพบก และจะเคลื่อนย้ายอาวุธยุทโธปกรณ์ทั้งหมดกลับที่ตั้งหน่วยในวันที่ 8 มกราคม 2554 ตั้งแต่เวลา 16.00 น.เป็นต้นไป กองทัพบกจึงขอเรียนให้ประชาชนทราบ และขออภัยในความไม่สะดวกด้านการจราจร และขอเชิญชวนเด็ก เยาวชน ผู้ปกครอง ร่วมในกิจกรรมวันเด็กแห่งชาติ ที่กองทัพบกจัดขึ้น ณ ที่ตั้งหน่วยทหารทั่วประเทศ และในพื้นที่กองบัญชาการกองทัพบก ในวันที่ 8 มกราคม 2554 ตั้งแต่เวลา 08.00-16.00 น.
ทบ.แจ้งเคลื่อนย้ายยุทโธปกรณ์จัดแสดงงานวันเด็กแห่งชาติ ในวันที่ 6 มกราคมนี้ เวลา 11.00-12.00 น. ขออภัยในความไม่สะดวกด้านการจราจร เชิญชวนครอบครัวเที่ยวงานวันเด็กในกองทัพ พ.อ.หญิงศิริจันทร์ งาทอง
กองทัพบก,วันเด็ก